Waarheen gaan ons geld … want die Staat se rekeninge is buitensporig hoog !! | SAUK.co.za - Nuus.info
Waarheen gaan ons geld … want die Staat se rekeninge is buitensporig hoog !!
Posted on 25/05/2017 1 Comment
Alhoewel dit wel die staat se plig is om werk te skep, is dit 'n verkeerde benadering om die staatsdiens daarvoor te gebruik.
Dit was dr. Corné Mulder, hoofsweep van VF+ gesê tydens die begrotingsdebat van die departement van staatsdiens en administrasie.
Hy het daarop gewys dat die staat se salarisrekening in 1994 op slegs 5% van sy totale uitgawes gestaan het. Dit het nou toegeneem tot meer as 40%, wat totaal buitensporig is volgens dr. Corné.
"Die VF Plus se siening is dat die private sektor gehelp moet word om werk te skep en die ekonomie te laat groei. Dit gebeur nie. Werk kan nie geskep word deur die staatsdiens aan te hou vergroot nie. Dit is 'n uiters ongesonde situasie."
Hy het ook verwys na die bevinding van tesourie dat daar 14 000 staatsamptenare is wat dien as direkteurs van maatskappye wat kontrakte met die staat het. "Dit kan nie toegelaat word dat 'n staatsamptenaar met die staat sake doen nie. 'n Staatsamptenaar moet 'n billike salaris verdien, en hy moet die publiek en die land dien. Hulle kan nie hul posisie misbruik om kontrakte van die staat te bekom nie."
Categories: Afrikaans, Afrikaner, ANC, burgerskap, Die Pers, Ekonomie, Geldsake, Gemeenskap, Korrupsie, Nuus, Parliament, Politiek, Skandaal, VF Plus